Il-PM Abela jgħid li l-Gvern bi pjan biex il-wage supplement tiġi estiża wara Marzu Il-wage supplement lil kumpaniji privati mistennija li tkun estiża anke wara Marzu. Qal dan il-Prim Ministru Robert Abela f'kummenti lill-ġurnalisti waqt konferenza tal-aħbarijiet. Abela emfasizza l-importanza ta' din l-għajnuna lill-kumpaniji privati speċjalment issa li resqin f'mument fejn l-ekonomija jeħtieġ li tibda tirkupra mill-impatt tal-pandemija. L-għajnuna mill-Gvern fil-forma tal-wage supplement ilha fis-seħħ sa mill-bidu tal-pandemija bil-għan li jiġu salvagwardjati l-impjiegi tal-ħaddiema. L-iskema kienet mistennija li tiġi fi tmiemha f'Marzu, madankollu l-Prim Ministru qal li l-Gvern qed jippjana li din tiġi estiża bil-Ministru għall-Finanzi Clyde Caruana jmexxi diskussjonijiet dwar kif din l-iskema tista' tiġi estiża.